stanford-oval/wikipedia huggingface dataset:
לופ נור
אתר הקבורה שְׂיָאוֹחֶה

אתר קבורה זה מתקופת הברונזה הוא דיונת חול סגלגלה, שממנה נחפרו יותר מ-30 מומיות שנשתמרו היטב בתוך שקים העשויים עור שור. כל מכלול הקבורה שְׂיָאוֹחֶה מכיל כ-330 קברים, ש-160 מתוכם חוללו על ידי שודדי קברים.
צייד מקומי כיוון את חוקר הארצות והארכאולוג השוודי פולקה ברגמן לאתר ב-1934. מיזם לביצוע חפירה מסודרת על ידי המכון לארכאולוגיה ושרידים תרבותיים של שינג'אנג החל באוקטובר 2003. סך הכול נחפרו באתר 167 קברים מאז סוף 2002, והחפירות חשפו מאות קברים קטנים יותר הבנויים בשכבות, כמו גם חפצי יקרי ערך. ב-2006 נחשפה תגלית ארכאולגית חשובה: ארון קבורה בצורת סירה, העטוף בעור שור ומכיל את פניה החנוטות של אישה צעירה מחייכת.
ניסויים גרעיניים בלופ נור

לופ נור שימשה אתר הניסויים בנשק גרעיני של סין. הניסוי הסיני הראשון בפיצוץ פצצת אטום (ניסוי אטומי מס' 596) בוצע בלופ נור ב-1964. ב-17 ביוני 1967 פוצצה סין באתר את פצצת מימן הראשונה שלה. עד 1996 בוצעו באתר בסך הכול 45 ניסויים בנשק גרעיני. המפקדה של בסיס הניסויים בנשק גרעיני שוכנת במאלן, כ-125 קילומטרים צפונית מערבית לצִ'ינְגִיר.
הערות שוליים

↑  "Desert Intrudes upon Tarim Lake". china.org.cn. נבדק ב-2007-08-03.
↑  "Tarim River Ecological Protection Suggested". china.org.cn. נבדק ב-2007-08-03.
↑  "The Wandering Lake". nasa.gov. נבדק ב-2007-08-03.
↑  August Strindberg, "En svensk karta över Lop-nor och Tarimbäckenet" (in Swedish)
↑  "Found Dead - Yu Chunshun, 48, Intrepid Chinese explorer". asiaweek.com. נבדק ב-2007-09-18.
↑  "Burial Site from the Bronze Age, Lop Nur, Xinjiang". www.china.org.cn. נבדק ב-2007-09-18.
↑  "Silk Road Documentary Unearths Latest Findings". china.org.cn. נבדק ב-2007-09-18.
↑  "Chinese Nuclear Tests Allegedly Cause 750,000 Deaths" Epoch Times. March 30, 2009.
↑  "Lop Nor Nuclear Weapons Test Base". nti. נבדק ב-2007-08-03.
| --- | --- |
בקרת זהויות :  VIAF: 146142680   WorldCat (עם VIAF): 146142680
כלכליסט

| --- | --- |

שער הגיליון הראשון
שער הגיליון הראשון
 תדירות:  יומי
 סוגה:  כלכלה
 פורמט:  טבלואיד
 מו"ל:  יואל אסתרון
 בעלים:  קבוצת ידיעות אחרונות
 עורך ראשי:  גלית חמי
 תאריכי הופעה:  18 בפברואר 2008 – הווה (16 שנים)
 שפה:  עברית
 מערכת:  רחוב נח מוזס 1, ראשון לציון
 מדינה:  ישראל
 www.calcalist.co.il
כלכליסט הוא יומון כלכלי ישראלי ואתר חדשות כלכלי מבית "ידיעות אחרונות".
המו"ל והעורך הראשי של העיתון והאתר הוא יואל אסתרון. עורכת העיתון היא גלית חמי, ועורך האתר הוא גבי קסלר. העיתון מופץ במשך חמישה ימים בשבוע. מערכת העיתון שכנה מיום הקמתו ברמת החייל בתל אביב, ובתחילת 2016 עברה לבית "ידיעות אחרונות" בראשון לציון.
בנובמבר 2022 היה אתר האינטרנט של כלכליסט ממוקם במקום ה-14 מבין אתרי האינטרנט המבוקרים ביותר בישראל.
היסטוריה

העיתון "כלכליסט" הושק ב-18 בפברואר 2008, ובשנת 2016 היה העיתון הכלכלי הנפוץ ביותר בישראל, והעיתון השלישי בגודלו מכלל העיתונים היומיים בישראל. הסיסמה שליוותה את השקת העיתון הייתה "ישראל מתחברת לכלכלה". העיתון פונה לקהלי יעד מגוונים בהם אנשי מקצוע בתחום הכלכלה, המשפט והעסקים, וגם לקהלים שעד להשקת העיתון נמנעו מצריכת מידע כלכלי.
מבנה העיתון

העיתון המודפס מופץ חמישה ימים בשבוע, בימים ראשון עד חמישי.
העיתון מחולק לארבעה חלקים:
"חדשות" - העמודים הראשיים של העיתון. כוללים דיווח מקיף ונרחב על החדשות העסקיות והכלכליות בתחומי אקטואליה, כלכלה, נדל"ן, משפט, תשתיות, תעשייה, היי-טק ועוד. בנוסף מופיעים בעיתון עמודי דעות של מומחים בתחומם.
"מדורים" - קבועים ומתחלפים דוגמת: פרסום ושיווק, רכב, טכנולוגיה, משפט, נדל"ן, ניהול, עסקי ספורט ועוד. מציגים את הפן הכלכלי/עסקי בכל תחום אותו הם מסקרים.
"השוק" - מדור שוק ההון מכסה את עולם הבנקאות והפיננסים.
"2024" - מדור פנאי, לייפסטייל וצרכנות למתקדמים. מסקר תחומים כגון אומנות, אוכל, אופנה, פרימיום ועוד.
החל משנת 2010 בנוסף לעיתון היומי, העיתון כולל בכל יום חמישי מוסף בשם "מוסף כלכליסט", המכיל כתבות כלכליות מקיפות וכן כתבות "השראה" בתחומים שונים.
החל משנת 2016 כולל העיתון גם תכנים של פרסום סמוי.
אתר אינטרנט

אתר האינטרנט של "כלכליסט" הושק בשנת 2008 והוא כולל, בדומה לעיתון, חדשות ותכנים מעולם העסקים, וכן תכנים ייחודיים דוגמת זירת המניות בשילוב כלים כמו מסנן מניות ומשווה מניות. עורך האתר הוא גבי קסלר. במסגרת האתר נכלל המדור כלכליסט TV - ערוץ וידאו, המשדר כתבות שטח ואולפן.
ל"כלכליסט" אפליקציות ייעודיות לטלפון חכם, במכשירי אייפון ואנדרואיד.
כתבות בולטות

בינואר 2022 החל העיתון בפרסום סדרת כתבות בנושא השימוש של משטרת ישראל בתוכנת פגסוס לשם מעקב אחר תוכן במכשירי טלפון סלולרי של תושבי ישראל.
ב-19 בנובמבר 2023, בעיצומה של מלחמת חרבות ברזל פרסם העיתון מקבץ של 16 כתבות תחת הכותרת "נתניהו חייב ללכת". כל כתבה עסקה בנימוק אחר מדוע על בנימין נתניהו, "בנוסף לאחריותו הכבדה לאסון שהתרחש ב־7 באוקטובר", לסיים את כהונתו לאלתר.
ועידות וכנסים

"כלכליסט" מקיים בכל שנה, מיום היווסדו, כנסים וועידות בנושאים מרכזיים שעל סדר היום הישראלי:
הוועידה הכלכלית המרכזית, הוועידה לעסקים קטנים ובינוניים, הוועידה לחיסכון פנסיוני, ועידת הנדל"ן המרכזית, ועידת המובייל ועוד.
הערות שוליים

↑  כלכליסט - דף הבית - כתבו לנו, באתר כלכליסט- www.calcalist.co.il
↑  Top Websites ranking - Most Visited Websites in Israel [November 2022], Semrush (באנגלית)
↑  על פי סקר TGI ינואר 2016
↑  אורן פרסיקו, דריסת רגל ראשונה של פרסום סמוי בעיתון כלכליסט, באתר העין השביעית, 16 בינואר 2016
↑  כל הכתבות בתחקיר כלכליסט על NSO והמשטרה, באתר "כלכליסט", ינואר-פברואר 2022
↑  כתבי כלכליסט, נתניהו חייב ללכת, כלכליסט, 19 בנובמבר 2023
| דגל ישראל עיתונים יומיים בישראל |
| --- | --- | --- |
| עיתונים כלליים בתשלום | הארץ • ידיעות אחרונות • מעריב השבוע |  |
| עיתונים כלליים בחינם | ידיעות אחרונות (גרסה מקוצרת) • ישראל היום • מעריב הבוקר |  |
| כלכלה ועסקים | גלובס • כלכליסט • TheMarker |  |
| המגזר החרדי | המבשר • המודיע • הפלס • יתד נאמן |  |
| יומונים ושבועונים ברוסית | נאשה סטראנה • נובוסטי נדלי |  |
| עיתונים בשפות נוספות | אל-איתיחאד (בערבית) • ג'רוזלם פוסט (באנגלית) • הניו יורק טיימס הבינלאומי (באנגלית) |  |
| יומונים שהפכו לתקופונים | מקור ראשון |  |
| עיתונים שנסגרו | 24 דקות • דבר • הבקר • היום • הצופה • וסטי (ברוסית) • זמנים • חדשות • חרות • טלגרף • יום חדש • ישראלי • למרחב • מעריב • על המשמר  • קול העם • שערים • חדשות ישראל (בגרמנית) • לעצטע נייעס (ביידיש) • רוסקי איזראילטיאנין (ברוסית) |  |
לוחם (סרט, 2011)

| --- | --- |

 בימוי:  Gavin O'Connor 
 הופק בידי:  Gavin O'Connor, Greg O'Connor 
 תסריט:  Gavin O'Connor, קליף דורפמן 
 עריכה:  ג'ון גילרוי 
 שחקנים ראשיים:  טום הארדי קורט אנגל נואה אמריך Gavin O'Connor ג'ייק מק'לוכלין מקסימיליאנו הרננדז Kevin Christy Denzel Whitaker קווין דאן ג'ואל אדגרטון בריאן קלן ג'ניפר מוריסון ניק נולטי פרנק גרילו אנתוני ג'ונסון 
 מוזיקה:  מרק אישם 
 צילום:  מסנובו טקאינאגי 
 מדינה:  ארצות הברית 
 חברת הפקה:  ליונס גייט אנטרטיינמנט 
 חברה מפיצה:  ליונס גייט אנטרטיינמנט, נטפליקס 
 שיטת הפצה:  וידאו על פי דרישה 
 הקרנת בכורה:  1 במרץ 2012 
 משך הקרנה:  139 דק' 
 שפת הסרט:  אנגלית 
 סוגה:  סרט פעולה, סרט דרמה, סרט אמנויות לחימה, סרט קונג פו 
 הכנסות באתר מוג'ו:   warrior10
 www.warriorfilm.com
 דף הסרט ב־IMDb
 
לוחם (באנגלית: Warrior) הוא סרט אמנויות לחימה אמריקאי משנת 2011 בבימויו של גאווין אוקונור ובכיכובם של טום הארדי, ג'ואל אדגרטון וניק נולטי. הסרט עוסק בשני אחים המוצאים את עצמם מתחרים זה בזה בטורניר אמנויות לחימה משולבות (MMA), בעוד הם מנסים להתמודד עם טראומות משפחתיות ועבר קשה. הסרט זכה לשבחים רבים, במיוחד על המשחק והבימוי, והוא נחשב לאחת הדרמות המרגשות ביותר בז'אנר הספורט.
הסרט יצא לאקרנים בקולנוע בארצות הברית ב-9 בספטמבר 2011 והפסיד בקופות כאשר הכניס 23.3 מיליון דולר אל מול תקציב של 25 מיליון דולר.
אף על פי שלא הצליח מסחרית הסרט קיבל ביקורות חיוביות מהמבקרים, כאשר נולטי קיבל מועמדות לפרס האוסקר לשחקן המשנה הטוב ביותר .
תקציר העלילה

הסרט מספר את סיפורם של שני אחים מנותקים, טומי קונלון (טום הארדי) וברנדן קונלון (ג'ואל אדג'רטון), שנפגשים שוב לאחר שנים של נתק כדי להתחרות בטורניר אמנויות לחימה משולבות עם פרס כספי גדול. טומי, חייל לשעבר עם עבר טראומטי, חוזר לביתו של אביו (ניק נולטי) כדי לבקש ממנו אימון לקראת התחרות. ברנדן, מורה לפיזיקה שנמצא בקשיים כלכליים, מחליט גם הוא להשתתף בטורניר כדי להציל את משפחתו. המפגש בין האחים בזירה מוביל לעימות אישי ורגשי בלתי נמנע, שבו הם מתמודדים עם הכאב מהעבר והמורכבות של היחסים ביניהם.
צוות השחקנים הראשי

טום הארדי בתפקיד טומי קונלון - לוחם MMA וחייל לשעבר עם עבר טראומטי.
ג'ואל אדגרטון בתפקיד ברנדן קונלון - מורה לפיזיקה ואחיו של טומי, שמתחרה בטורניר כדי להציל את משפחתו.
ניק נולטי בתפקיד פדי קונלון - אביהם של טומי וברנדן, מתאמן לשעבר ומכורים לשעבר.
פרנק גרילו בתפקיד פרנק קמפנה - המאמן של ברנדן שמכין אותו לתחרות.
ג'ניפר מוריסון בתפקיד טס קונלון - אשתו של ברנדן, שמנסה לתמוך בו בזמן שהוא נלחם על עתיד המשפחה.
ביקורות

הסרט "לוחם" קיבל ביקורות חיוביות מאוד מצד המבקרים. השבחים התרכזו במיוחד בהופעות של השחקנים הראשיים, עם דגש על ניק נולטי, שזכה למועמדות לפרס האוסקר לשחקן המשנה הטוב ביותר. הסרט שיבח גם את הבימוי והכתיבה, שהציגו את הדרמה המשפחתית בצורה נוגעת ללב, לצד סצנות לחימה מרשימות ומציאותיות. הסרט קיבל ציון של 83% באתר Rotten Tomatoes, המבוסס על מעל 200 ביקורות, וציון של 71 מתוך 100 באתר Metacritic, מה שמעיד על ביקורות חיוביות ברובן.
לוקשהאזה

| --- | --- |
סמל לוקשהאזהסמל לוקשהאזה

 מדינה:  הונגריה הונגריה
 חבל:  המישור הגדול הדרומי
 מחוז:  בקש בקש
 נפה:  נפת גיולה
 שטח:  52.05 קמ"ר
 אוכלוסייה:  ‏
  ‑ בכפר:  1,573 (1 בינואר 2021)
 קואורדינטות:  46°26′00″N 21°14′00″E﻿ / ﻿46.433333333333°N 21.233333333333°E﻿ / 46.433333333333; 21.233333333333 
 אזור זמן:  UTC +1
 https://www.lokoshaza.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.לוקשהאזה(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.לוקשהאזה  he tabBackground:;tabBorder:#aaa;defaultTab:0;
 
לוקשהאזה (בהונגרית: Lőkösháza) היא עיר בנפת גיולה שבמחוז בקש בדרום מזרח הונגריה.
גאוגרפיה

כמו יישובים רבים באירופה גם מספר התושבים בלוקשהאזה נמצא בירידה. בשנת 1990 חיו בכפר 2,128 תושבים, ובשנת 2021 רק 1,573 תושבים.
התיישבות באזור הוזכרה במסמכים משנת 1914. 
עד שנת 1949 היה הכפר חלק מאלק ומאז הוכרז ככפר רשמי.
יהודים מעטים חיו בקטגיהאזה במאה ה-20 וב-1944 נרצחו כמה מהם בשואת יהודי הונגריה.
הערות שוליים

↑  נתוני הכפר באתר הלמ"ס ההונגרי
↑  תיעוד יהודי קטגיהאזה שנרצחו בשואה וששרדו את השואה
| יישובים במחוז בקש |
| --- | --- | --- |
| ערי המחוז | בקשצ'בה  |  |
| ערים |  בטוניה •  בקש •  • צ'ורוואש •  דוואוואניה •  אלק •  פיזשדיארמט •  גיומנדרד •  גיולה •  קונדורוש •  קרשלדאן •  מדגיישג'האזה •  מזברן •  מזהגייש •  מזקובאצ'האזה •  אורושהאזה •  שרקד •  סרווש •  סגהאלום •  טוטקומלוש •  אויקיגיוש •  וסטה |  |
| כפרים | בקשסנטאנדראש • צ'בסבדי • דובוז • גרנדאש • קטשופרון • סבדקיגיוש • טלקגרנדאש • דומבג'האז • קוורמש • אלמאשקמראש • דומבירטוש • קספר • קישדומבג'האז • קונאגוטה • מגיארבאנהגייש • מגיארדומבג'האז • מדגיישבודזאש • נג'באנהגייש • נג'קמראש • פוסטאוטלקה • וגג'האזה • צ'אדסאלאש • אצ'גפלבה • הוניה • בלמגייר • קמוט • קרשטרצ'ה • טרהוש • מורון • קרשויפלו • קרטססיגט • בוצ'ה • קטגיהאזה • לוקשהאזה • אורמניקוט • קרדוש • צ'בצ'וד • בקשאמשון • צ'נאדאפאצה • גאדורוש • קרדושקוט • נג'סנאש • פוסטפלדוואר • ביהראוגרה • גסט • קרשנג'הרשאן • קטגיאן • מהקרק • מזגיאן • שרקדקרסטור • אויסלונטה • ז'דאן |  |
| יישובים בנפת גיולה |
| --- | --- | --- |
| יישובים | גיולה • אלק • קטגיהאזה • לוקשהאזה |  |
ליאנדרו בולמארו

| --- | --- |

 לידה:  11 בספטמבר 2000 (בן 24) לאס וריאס, קורדובה, ארגנטינה
 עמדה:  קלע
 גובה:  1.98 מטרים
 דראפט:  בחירה מספר 23, 2020 ניו יורק ניקס
 קבוצות כשחקן
 2017–2018 2018–2021 2021–2022 2022–2023 2023 2023–:  באיה בלנקה ברצלונה מינסוטה טימברוולבס יוטה ג'אז טנריפה באיירן מינכן
ליאנדרו ניקולס בולמארו (בספרדית: Leandro Nicolás Bolmaro; נולד ב-11 בספטמבר 2000) הוא כדורסלן ארגנטינאי, בעל אזרחות איטלקית, המשחק בקבוצת באיירן מינכן מליגת העל הגרמנית.
קריירה מקצועית > באיה בלנקה

בולמארו נולד וגדל בעיר לאס וריאס אשר בפרובינציית קורדובה בארגנטינה. בשנת 2017, בעודו בן 16, החל לשחק עבור קבוצת באיה בלנקה מליגת העל הארגנטינאית, וב-23 משחקיו בקבוצה קלע 2.0 נקודות בממוצע למשחק.
באפריל 2018 זומן להשתתף במשחק נייקי הופ סאמיט, כשחקן "נבחרת העולם". במשחק עצמו שותף לכ-10 דקות, וקלע 6 נקודות.
קריירה מקצועית > ברצלונה

לקראת עונת 2018/2019 עבר לשחק בקבוצת ברצלונה הספרדית. באותה עונה שיחק עבור קבוצת הבת של המועדון, "ברצלונה B", אשר השתתפה בליגה הספרדית השנייה, וב-33 משחקיו קלע 10.4 נקודות ומסר 2.7 אסיסטים בממוצע למשחק. בעונה העוקבת שיחק לסירוגין בקבוצת הבוגרים ובקבוצת הבת; בתקופתו עם ברצלונה B בליגה הספרדית השלישית קלע בולמארו 14.9 נקודות למשחק, וכשחקן הקבוצה הבוגרת קלע 5.1 נקודות למשחק בליגת העל הספרדית ו-1.8 נקודות למשחק ביורוליג.
באוגוסט 2020 חתם בקבוצה על הארכת חוזה, על אף שהעמיד את עצמו לבחירה בדראפט ה-NBA‏ 2020. במשחק הרביעי של עונת 2020/2021 בליגת העל הספרדית, ב-20 באוקטובר 2020, הצטיין מול קבוצת גיפוזקואה עם שיא קריירה של 10 אסיסטים. לאורך אותה עונה רשם ממוצעים של 4.7 נקודות ו-1.6 אסיסטים למשחק בליגה הספרדית וביורוליג.
קריירה מקצועית > מינסוטה טימברוולבס

בדראפט ה-NBA‏ 2020 נבחר בולמארו בבחירה ה-23 על ידי ניו יורק ניקס, ומיד הועבר בטרייד למינסוטה טימברוולבס. כשנה לאחר מכן, בספטמבר 2021, עזב את ברצלונה וחתם על חוזה במינסוטה.
סטטיסטיקות הקריירה > ביורוליג

| עונה | קבוצה | משחקים | חמישייה | דקות |  % לשתיים |  % לשלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | ברצלונה | 6 | 1 | 9.2 | 0.286 | 0.000 | 1.000 | 0.8 | 2.3 | 1.0 | 0.0 | 1.8 |
| קריירה |  | 6 | 1 | 9.2 | 0.286 | 0.000 | 1.000 | 0.8 | 2.3 | 1.0 | 0.0 | 1.8 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | מינסוטה | 35 | 2 | 6.9 | 0.315 | 0.278 | 0.846 | 1.2 | 0.6 | 0.2 | 0.0 | 1.4 |
| 2022/2023 | יוטה | 14 | 0 | 4.9 | 0.150 | 0.000 | 0.000 | 0.5 | 0.5 | 0.2 | 0.1 | 0.4 |
| קריירה |  | 49 | 2 | 6.3 | 0.270 | 0.227 | 0.846 | 1.0 | 0.6 | 0.2 | 0.0 | 1.1 |
הערות שוליים

1 2  סטטיסטיקות הקריירה של בולמארו, באתר היורוליג
↑  סיכום משחק נייקי הופ סאמיט 2018, באתר USA Basketball,‏ 13 באפריל 2018
↑  בולמארו חותם על הארכת חוזה בברצלונה, באתר היורוליג, 13 באוגוסט 2020
↑  בולמארו מצטיין בניצחון ברצלונה מול גיפוזקואה, באתר eurohoops.net,‏ 20 באוקטובר 2020
↑  מינסוטה מצרפת את רוביו, מקדניאלס ובולמארו, באתר הקבוצה, 20 בנובמבר 2020
לופ (סרט קצר)

| --- | --- |

הפוסטר הרשמי
 בימוי:  Erica Milsom 
 הופק בידי:  מיכאל ורץ, קריסי קאבה
 תסריט:  אריקה מילסום
 עריכה:  ג'ייסון ברודקי
 מוזיקה:  מארק אורטון
 צילום:  דניאל פיינברג, סילביה גריי וונג
 מדינה:  ארצות הברית 
 חברת הפקה:  אולפני פיקסאר
 חברה מפיצה:  אולפני וולט דיסני, סרטי אולפני וולט דיסני
 שיטת הפצה:  וידאו על פי דרישה 
 הקרנת בכורה:  10 בינואר 2020 (דיסני+)
 משך הקרנה:  9 דקות
 שפת הסרט:  אנגלית
 סוגה:  סרט מונפש 
 אתר רשמי
 tt9536836/ דף הסרט ב־IMDb
 
לופ (באנגלית: Loop) הוא סרט קצר בהנפשה ממוחשבת משנת 2020, שהופק על ידי אולפני האנימציה של פיקסאר. הסרט בוים ונכתב על ידי אריקה מילסום, התסריט נכתב על ידי אדם בורק, מתיאס דה קלארק ומילסום. זהו הסרט הקצר השישי בתוכנית "SparkShorts" של פיקסאר, והוא מתמקד בילד פטפטני ובחורה אוטיסטית לא מילולית הלומדת להבין אחד את השני.  הסרט הופץ לראשונה בדיסני+ ב-10 בינואר 2020.
עלילה

נערה אוטיסטית וילד פטפטני, הלומדים להבין אחד את השני במטרה להשלים שייט קאנו בנהר.
הדמויות

מדיסון בנדי בתפקיד רנה
כריסטיאנו 'צ'אצ'י' דלגדו בתפקיד מרכוס
לואי גונזלס בתפקיד יועץ המחנה
אשר ברודקי כקולות נוספים
מוזיקה

מארק אורטון הלחין את המוזיקה עבור לופ. הפסקול ייצא בשנת 2020.
| --- | --- |

 פסקול מאת 
 סוגה:  פסקול של מארק אורטון
יציאה לאקרנים

הסרט "לופ" פורסם בדיסני+ ב־10 בינואר 2020.
הערות שוליים

↑  Orange, B. Alan (10 בינואר 2019). "Pixar Announces New Short Film Program Sparkshorts". MovieWeb. Watcher Media. נבדק ב-10 בינואר 2019. {{cite news}}:  (עזרה)
↑  Gentile, Dan (9 בינואר 2020). "Pixar's new Bay Area-inspired short 'Loop' will look familiar if you've ever been to Berkeley". SFGATE. נבדק ב-13 בינואר 2020. {{cite web}}:  (עזרה)
↑  "SparkShorts". Pixar. 18 בינואר 2018. אורכב מ-המקור ב-2019-02-28. נבדק ב-28 בדצמבר 2019. {{cite news}}:  (עזרה)
↑  Romano, Nick (30 באוקטובר 2019). "Pixar previews all six short films in SparkShorts trailer on Disney+". Entertainment Weekly. Meredith Corporation. נבדק ב-28 בדצמבר 2019. {{cite web}}:  (עזרה)
↑  "Mark Orton Scoring Pixar Short 'Loop'". 18 באוגוסט 2019. {{cite web}}:  (עזרה)
↑  "Loop Soundtrack". Soundtrack.Net. נבדק ב-10 בינואר 2020. {{cite web}}:  (עזרה)
↑  Fabian, Renee (21 בנובמבר 2019). "Pixar Will Release New Short Film 'Loop' Featuring Nonverbal Autistic Character". The Mighty. נבדק ב-28 בדצמבר 2019. {{cite web}}:  (עזרה)
↑  Wolfe, E. (12 בנובמבר 2019). "Disney+ Review: Pixar SparkShorts 'Float' is The Heartwarming Tale of a Very Special Child". Walt Disney World News Today. נבדק ב-28 בדצמבר 2019. {{cite web}}:  (עזרה)
↑  Lopez, Kristen (10 בינואר 2020). "Why Pixar's First Non-Verbal Character In The Short 'Loop' Was a Game-Changer". Forbes. Forbes Media, LLC. נבדק ב-11 בינואר 2020. {{cite web}}:  (עזרה)
לוחם אש

לוחם אש יפני, במהלך תרגיל המדמה שרפה במטוס
לוחם אש (נקרא גם: כבאי) הוא מונח המשמש לתיאור אדם שעבר הכשרה להתמודדות עם שרפות, תקריות בהן מעורבים חומרים מסוכנים וחילוץ לכודים.
אטימולוגיה

המילה כבאי הגיע מהשורש כ.ב.ה (מכבה האש) והמשקל לציון מקצועות, בצורתו התלמודית, כגון בנאי, גבאי וכו'.
לאחר אסון השריפה בכרמל הוחלט לשנות את שם המקצוע ל"לוחם אש" כדי להעלות את מעמדם של הכבאים בדומה לשינוי שהתבצע באנגלית מ-Fireman  ל-Firefighter.
הכשרה

בישראל לימודי כבאות בנויים על פי תקנים של המשרד לביטחון פנים, המציב דרישות הכשרה מסוימות ומפקח על מסלולי ההכשרה. הלימודים מתקיימים במכללה הארצית לכבאות והצלה לישראל.
הלימודים מורכבים מהכשרה במספר רמות, כיבוי אש בסיסי, קורס כבאים מתקדם, מפקדי צוותים, קציני כיבוי אש, וקורסים להדרכה ופיקוח.
פעילות לוחמי האש

הצלת נפש, רכוש וחילוץ לכודים במקרים הבאים:
כבאות והצלה:
דליקות
שריפות ביערות, שטחים פתוחים ושדות קוצים
טיפול בתקריות בהן מעורבים חומרים מסוכנים (חומ"ס) (כולל אירועים בהם מעורב גפ"מ)
תאונות דרכים, תאונות רכבת ותאונות כלי תעופה
פיגועי טרור ופעילויות חבלניות עוינות (פח"ע)
חילוצים מגובה/תהומות/בורות וחילוצים במתווה אורבני (סנפלינג) וכן חילוץ מנהרות זורמים ושיטפונות
חילוצים ממעליות ופריצות דלת במקרי חירום
חילוץ בעלי חיים וכל עזרה אשר נדרשת לבקשת שאר גופי החירום הארציים במידת הצורך
מניעת דליקות והדרכה:
אבטחת אירועים, משחקי כדורגל והתכנסויות של מעל 700 איש.
מניעת דליקות - קביעת דרישות לסידורי בטיחות אש אקטיביים ופסיביים בשטחים בנויים ופתוחים בעזרת חקיקה והסברה.
הדרכה ואימונים - החל מאימון הכבאי כפרט ועד להשתתפות בתרגילים משותפים עם משטרת ישראל, צה"ל וארגונים נוספים.
בניין הכוח - גיוס כח אדם, בינוי ושיפוץ תחנות ורכש ציוד ייעודי, רכבי כיבוי וחילוץ לסוגיהם.
ראו גם

מכבי אש
כבאות והצלה לישראל
האגודה הבינלאומית של לוחמי אש
לוף ענק

| לוף ענק |
| --- | --- |
 לוף ענק
מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: צומח
מערכה:: בעלי פרחים
מחלקה:: חד-פסיגיים
סדרה:: כף צפרדע
משפחה:: לופיים
סוג:: Amorphophallus
מין:: לוף ענק
שם מדעי
 Amorphophallus titanum ‏ארקנגלי
לוף ענק (שם מדעי: Amorphophallus titanum), הידוע בכינויו פרח הגווייה, הוא צמח בעל פרחים הגדל באי סומטרה (אינדונזיה) על קרקעית יערות הגשם הנמוכים ונחשב לפרח נדיר ובסכנת הכחדה.
תכונות > שמו והקשר לדרך התרבותו

הכינוי "פרח הגווייה" ניתן לו עקב ריח הבשר הרקוב והצחנה שהוא מדיף, כדי למשוך חרקים למטרות האבקה. ריחו מושך אליו חיפושיות וזבובים.
תכונות > גודלו

הפרח מגיע לגובה ממוצע של 1.8 מטר ולהיקף ממוצע של מטר אחד. הוא פורח פעם בכמה שנים, לפרק זמן של 48 שעות בלבד.
עלי הכותרת שלו דמויי מטרייה. לאחר שהפרח נובל, עלה בודד המגיע לגודל של עץ קטן עולה מתוך פקעת הצמח. גובה העלה יכול להגיע לגובה שלושה מטרים והוא מתחלף מדי שנה.
תכונות > הבחנה בין הלוף הענק לרפלסיה גדולה

יש להבחין בינו לבין רפלסיה גדולה ("חבצלת הגופה"), שהוא צמח טפיל הגדל ביערות טרופיים וניחן בריח מצחין אף הוא. על אף שהלוף הענק הוא בעל איבר פריחה גדול יותר, נחשבת הרפלסיה הגדולה לפרח הגדול בעולם, מכיוון שמבחינה טכנית הלוף הענק בנוי מצבר של פרחים.
שימור הפרח בגנים בוטניים

בטבע אפשר למצוא את הלוף הענק רק ביערות הגשם של סומטרה. גידולו בגנים בוטניים, נובע מסכנת הכחדה עקב בירוא יערות. הפריחה הראשונה מחוץ לסומטרה הייתה בגן בוטני בלונדון ב-1889. מאז הפך פופולרי בגינות מתורבתות וגנים בוטניים. בין השנים 1990–2007 נרשמו 80 אירועים פריחה.
ראו גם

רפלסיה גדולה (חבצלת הגופה)
לוף ארצישראלי
הערות שוליים

↑  לוף ענק באתר הרשימה האדומה של IUCN
1 2  פרח ענק ומסריח מושך אלפים בסן דייגו, באתר ynet, 3 בנובמבר 2021
↑  The cultivation of Titan Arum (Amorphophallus titanum) – A flagship species for Botanic Gardens 2007. The Journal of Botanic Garden Horticulture, No 5
לאדה ספורט

לאדה ספורט היא חברת שיווק, פרסום והנדסה רוסית, שמוקמה בטוליאטי, והיא חברה בת של יצרנית הרכב AvtoVAZ. היא מייצרת את דגמי מכוניות ספורטיביים המבוססים על דגמי לאדה גרנטה ולאדה קלינה, ומנהלת גם את צוות התחרויות של לאדה באליפות העולם לרכבי תיור (WTCC). העונה הראשונה שלהם הייתה עונת 2009 (שנוהלה על ידי צוות "הדובים הרוסים").
היסטוריה

הקבוצה נכנסה לעונת אליפות העולם במכוניות תיור 2009, והפכה ליצרנית הרביעית באליפות לצד SEAT, ב.מ.וו ושברולט. הצגת הפריורה החדשה בפורטו והתוספת של אלוף מכוניות התיור הבריטי לשעבר ג'יימס תומפסון למערך הנהגים עזרו לקבוצה להגביר את התחרותיות שלהם במהלך העונה. נקודות נהגים הושגו על ידי תומפסון לצמד של 6 מקומות בסיבוב אימולה.
לאחר שהשתתף בשני אירועים בשנת 2012 עם מכונית אחת של גרנטה ספורט שננהגה בידי זוכה מרוץ ה- WTCC ג'יימס תומפסון, צוות לאדה ספורט התחרה עם שתי מכוניות בעונת 2013, אחת לתומפסון ואחת לנהג הרוסי מיכאיל קוזלובסקי. הצוות הבטיח את שיתוף הפעולה עם חברת פיתוח מכוניות המירוץ הצרפתית אורקה לפיתוח הטכני של השלדה ומנוע הטורבו 1.6 ליטר. נוסף על כך, התוכנית נתמכה על ידי לוקאויל, חברת הנפט הגדולה ברוסיה.
ואן לאגן נוהג בלאדה פריורה.
כמו בתמונה

כמו בתמונה הוא הסינגל השביעי מתוך האלבום "ימי התום" של הזמרת-יוצרת הישראלית ריטה, שיצא לאור בדצמבר 1988. השיר נכתב על ידי אברהם חלפי, הולחן על ידי רמי קלינשטיין ועובד על ידי רמי קלינשטיין, אלון הלל, נאור דיין ובן ציון גפני.
רשימת השמעה

| כמו בתמונה> מס' | כמו בתמונה> שם | כמו בתמונה> מילים | כמו בתמונה> לחן | כמו בתמונה> עיבוד | כמו בתמונה> משך | כמו בתמונה>  | כמו בתמונה>  | כמו בתמונה>  | כמו בתמונה>  |
| --- | --- | --- | --- | --- | --- | --- | --- | --- | --- |
| 1. | כמו בתמונה  | אברהם חלפי | רמי קלינשטיין | רמי קליינשטיין, אלון הלל, נאור דיין, בן ציון גפני | 4:44 |  |  |  |  |
מיקומי שיא

|   ‏‏‏  מצעדים ודירוגים (1989)> מדינה |   ‏‏‏  מצעדים ודירוגים (1989)> מצעד |   ‏‏‏  מצעדים ודירוגים (1989)> מיקום שיא |   ‏‏‏  מצעדים ודירוגים (1989)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 1 |  |
|   ‏‏‏  מצעדי סוף שנה (1989)> מדינה |   ‏‏‏  מצעדי סוף שנה (1989)> מצעד |   ‏‏‏  מצעדי סוף שנה (1989)> מיקום שיא |   ‏‏‏  מצעדי סוף שנה (1989)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 30 |  |
לוריס עפארה

לוריס עפארה (נולדה ב–6 במרץ 1980) היא קראטיסטית ערביה ישראלית בעבר. היא אלופת ישראל 7 פעמים ברציפות (2004 - 2010), אלופת שלוש מכביות (2005, 2009 ו-2013) ובעלת מדליית ארד באליפות אירופה בקראטה במשקל 53 ק"ג (סטוונגר 2006) במקצה הקרבות. בכך הייתה לישראלית הראשונה שהגיעה להישג זה.
ביוגרפיה

לוריס עפארה, ערביה נוצרייה ישראלית, נולדה וגדלה בכפר מזרעה. בנעוריה למדה בתיכון מעלות תרשיחא. בעלת תואר ראשון בחינוך גופני מטעם מכללת אוהלו. כבר מילדותה אהבה לעסוק בפעילויות ספורטיביות, כמו ריצת שדה ועד גיל 16 השתלבה בהן במסגרת בית הספר ובפעילות בצופים.
בכפר בו גדלה, קראטה היה תחום המיועד לבנים בלבד. בשל סיבה זו נבצר ממנה להשתתף בחוג, דבר שהגביר את רצונה להשתתף למרות היותה בת. עם הזמן נרשמה לחוג קראטה בהדרכתו של המאמן ג'יהאד חדד בעמותת "שוטוקאן ריו נהריה", ושנה לאחר מכן עברה להתאמן בהדרכת סנסאי אריה פרקש. לצד עם עמית מוסקוביץ, ועוד כמה נוספים. מאז, היא השתתפה בכל שנה באליפות המועדונים ובאליפות הקראטה המסורתית, וזכתה במקום הראשון בקרבות.
ביוגרפיה > אלופת ישראל

בשנת 2004, זכתה עפארה לראשונה בקריירה שלה במדליית זהב באליפות ישראל. תחרות זו היוותה כרטיס כניסה לנבחרת ישראל ותחילת הקריירה התחרותית.
ביוגרפיה > מדליית ארד היסטורית באליפות אירופה

באליפות אירופה בקראטה (אנ') שנערכה בסטוונגר שבנורווגיה במאי 2006 זכתה עפארה במדליית ארד ובכך הייתה לספורטאית הישראלית הראשונה שזכתה במדליה בענף הקראטה התחרותי.
בשנת 2008 זכתה עפארה במדליית זהב באליפות הפתוחה של הונגריה שנערכה בבודפשט, בשנת 2009 היא סיימה במקום רביעי במשחקי העולם בקראטה שנערכו בטאיוואן בקרבות ובאותה שנה, היא זכתה באליפות יוון הפתוחה במדליית זהב.
במכביה השמונה-עשרה שנערכה בשנת 2009 זכתה עפארה בשתי מדליות זהב, אחת בקרבות עד משקל 55 ק"ג והשנייה בקרבות קבוצתית.
בשנים 2011–2012 זכתה עפארה במדליות זהב במשחקי אס"א שנערכו באילת.